title: سيون أسيدون
text: سيون أسيدون (تولد ف 1948 ف آسفي) هو مناضل يهودي مغريبي ضد الصهيونية. أسيدون من لمناضلين ديال ليسر لماركسي لمغريبي، و كان من لمؤسسين ديال لحركة ديال 23 مارس. دوّز أسيدون ف لمسيرة النضالية ديالو كتر من 12 لعام د لحبس السياسي ف السبعينات و التمانينات (ما بين 1972 و 1984).
  
  حياتو 
  تولد سيون أسيدون عام 1948 ف آسفي، ف نفس لعام اللي تأسسات الدولة د إسرائيل. لأصل ديالو من عائلة يهودية مغريبية أمازيغية. رحل ملّي كان صغير مع عائلتو لأݣادير، و ملّي ضربها زلزال 1960 رحلو للدار لبيضا. سيون كان عندو ديك الساعة 12 لعام.
  
  سيون مشا مبعد ل فرانسا مع عائلتو، و كمل قرايتو د الرياضيات ف باريز، و تمّا فين تعلّم لأفكار ديال ليسار. من مورا ما سالا قرايتو، دخل للمغريب ف 1967. ف 1986 أسس شركة ديال لانفورماتيك.
  
  سيون أسيدون مجوّج من فلسطينية ميريكانية و عندهم ولد سميتو ميلال. هو منسق و قيادي ف لحركة د مقاطعة إسرائيل لعالمية (بي دي إس)، و عضو مؤسس د "ترانسپارانسي لمغريب" ف 2005.
  
  عيون لكلام 
  
  سياسي مغريبي
  بيوغرافيا د رجال
  زيادة 1948
  ناس حيين
  يهود مغاربا
  ناس تزادو ف أݣادير
  ناس د أسفي